**Vreau să plec!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vreau să plec!

...

Cu fiecare zi,

E parcă mai aproape

Acea ultimă zi

Când să mă-ngroape!

...

Să adorm aici, aștept

Iar dincolo, m-așteaptă,

Să trec prin acea poartă

Omul-Cel-Drept,

Să mă deștept!

...

Și voi pleca, da, voi pleca

Departe, departe

Spre uriașii

Ce-mi calcă pașii

Ca să mă poarte,

În lumea mea!

...

Numai aici lăsa-voi umbre

Și urme pe drum

Să se preumble

Atunci și acum,

Să mă vorbească,

Să-și amintească

De mine, postum!

...

Eu sunt un eșec,

Mai degrabă rateu

De Dumnezeu

Și vreau să plec!

...

Să nu mă opriți,

Să mă priviți,

Ca pe visătorul nărod

Plin de frunze

Țesute pe pânze

Dar fără de rod!

....

Când El flămânzea,

Eram în drum

Eram înfrunzit,

Și L-am păcălit

Că eram gol,

Neroditor,

Iar El, supărat,

M-a blestemat,

De m-am uscat!

...

Unde să-ascund,

Lipsa-mi de rod,

Din fața Lui rămas flămând?!

...

Cântați-mi prohod,

Că blestemat,

Eu sunt uscat,

Sunt un eșec,

Mai degrabă rateu

De Dumnezeu

Și vreau să plec!